**Р Е Ц Е Н З И Я**

ЗА ДИСЕРТАЦИОНЕН ТРУД на **Мария Стефанова Боеклиева** от ФАКУЛ­ТЕТ по КЛАСИЧЕСКИ и НОВИ ФИЛОЛОГИИ **катедра „ *ЯПОНИСТИКА* “** на Со­фийския университет «Св.Климент Охридски»за придобиване на образователната и научна степен “ДОКТОР” по професионално направление 2.1. Филология (Страноз­на­ние на Източна Азия).

Тема на дисертацията: **Японското *шинто:* и корейският шаманизъм като елементи на културна и национална идентичност**

**(От началото на ХХ век до наши дни)**

От: Проф.дфн Стефан Н.Пенов – Институт по философия и социология –БАН, ръководител на катедра/с-я « Религия, вярвания, светоглед»:

Представеният дисертационен труд е с общ обем 424 страници, от които по същес­тво 308 стр.; Текстови приложения към дисертацията/ общо 6/ и богата библиография на 116 стр. Дисер­таци­ята е добре структурирана: Увод, 4 глави и общо Заключение. Всяка глава пун­ктуално зъвършва със соб­ствеуно заключение и изводи. В Библиографията има източ­ни­ци на кирилица /български и руски- общо 36/; източници на латиница / немски и английски, общо 8 + 387= 395/; източ­ници на японски език/26/; източници на корейски език /11/; вестни­ци на японски / 2/ и ко­рейски / 6/ езици; и официални документи – 5. Знанието и използва­нето на чужди езици, особено на тези, касаещи предметната област на изследване, е голямо пре­дим­ство за научно-изследователската работа на дисертанта. Дисертацията има отбелязани приносни моменти – самооценка. Докторантката има и повече от необходимия брой публи­кации по темата на ди­сертацията – общо 5, както и доклади на конференции, вкл. с междуна­родно участие. Мария Бо­еклиева отговаря на изискванията на Закона за РАСРБ за защита на дисертация, както и на условията по новия Закон за регистрация на доктор­ската степен в НАЦИД .

Във **Въведението** е обоснована, на първо място, темата на дисертационния труд. Авторката пояснява, че“ постмодерна епоха, се характеризира със засилен процес на гло­ба­лизация и мултикултурни наклонности, които от своя страна провокират…зав­ръщане към традиционните ценности и елементи на собствената култура». Акцентът в изс­ледването е вър­ху традиционните религиозни системи *шинто:* и шаманизъм, които имат ро­ля на «кон­структивен елемент на японската и корейска идентичност.» Показани са и доб­ре се познават **науч­ните разработки**, свързани с темата на дисертационния труд: От специа­лис­ти по японска култура, история и религия като Дж. Брийн, Марк Тейуен, Шайд Бърн­хард, Майкъл Пай, Робърт С. Илууд, Ричард Пилгрим, Антони Клаус, Хелън Хардъкър, Дж. Бри­йн, Иън Рийдър, Роберт Белла, Ичиро Хори, Тошио Курода, Шигейоши Мура­ками, Джун`- ичи Исомае, Шманозо Сусуму, Джун Учида и др., през автори , засягащи ко­рейския шама­низъм и шаанизма въобще като: Мирча Елиаде, Лаурел Кендал, Кристен Белл, Дон Бейкър, Майкъл Брийн, Хенри Тодд, Боудевижн Валравен, Дирк Шлотманн, Тонгшик Рю, Такаши Акиба, Джинсок Со, Мироуз Хуан, Куан-ок Ким, Хюн-кей Хогарт Ким, Ги-уок Шин, Сон-не Ким, Чон-хо Ким ,чак до български автори. Видно е,че количеството българ­с­ки изследвания върху културата и религията на Далечния изток не е голямо, но присъства чрез няколкото сериозни автори като Ев. Кандиларов, Бр. Иванов, Н. Стефанов, Ал.Федотов, Св.Къртева-Сотирова, Ир.Сотирова и др. От една страна, именно «Липсата на достатъчно конкретни и струк­ту­рирани материали относно темата за ролята на *шинто:* и шаманизма в съвременните концеп­ции на японци и корейци за културна и наци­онална идентичност по­ро­ди интерес и моти­вация у автора да проучи тази проб­лематика»/ с. 10-12/. От друга страна, авторката има върху какво да стъпи, за да развие идеите си и да направи проучването по-нататък.

**Обект** на **познание** за тази дисертация е«културната и национална идентичност на япон­с­кия и корейски народ и процесът на нейното създаване в периода от началото на ХХ век до наши дни.» Като **предмет** авторът се фокусира върху «ролята и функциите на традиционни­те религиозни системи *шинто:* и *шаманизма* в изграждането на съвременната японска и ко­рейска идентичност.» Представяйки и маркирайки системно-исторически развитието на шин­то и шаманизма в двете цивилизации, авторката посвещава «Основната част от темата на се­гашното състояние на японската и корейска национална и културна принадлежност»/с.13/..

**Главната цел** на дисертазията е да «бъде разгърнат проблема за изграждането на култур­на и национална идентичност в Япония и Корея въз основа на *шинто:* и шаманизма в периода на целия ХХ век до наши дни». Сред задачите на авторката са: изграждане на методологична система/методика/ за разкриване на «тези традиционни религии в културните и национални платформи, с които японци и корейци се идентифицират и разграничават от всички оста­на­ли». Проследява се и самото развитие на концепциите за национализма и културната иден­тичност.Това, разбира се, изисква познаване на « основните теории относно идентичността през призмата на религията»/с.14/. Основното ядро на труда е фокусирано върху «въпроса за религията в контекста на глобализацията и темата за идентичността.“

**Основните методи**, които бъдещият д-р Мария Боеклиева използва са с оглед на социо­ку.лтурния подход към предмета на изследване и са характерни за хуманитарнтие и за со­ци­алните науки/ би могло и по прецизно да се определи демаркационната линия между со­циал­но и хуманитарно; както и разликата между метод, методика, методология и подход, които по определение не са синоними/. Водещ метод е аналитичният; а подходите си автор­ката определя като „системен и исторически“,както и *описателнот*о излагане на *корела­цион­ния анализ* на отношението религия/шинто и шаманизъм/ - национално развитие, национал­но съзнание и идентичност на японския и на корейскияя народ. Авторката правилно отбе­ляз­ва, че „Сравнителният подход е особено важен за настоящата научна разработка, тъй ка­то се явява мощен инструмент за познание, когато в резултат на сравнение на два или повече обекта се генерират допълнителни знания за всеки от тях.»/с.15/. Това, което дисертантът на­рича «квалитетен метод» е де‘факто тръгване от архивни данни, истори­чески документи, етног­рафски интервюта, наблюдение, антропологически данни от други учени и *корелаци­онен анализ*, което води до *синнхронен и диахронен сравнително-исторически метод с елементи на класификация и систематизация на актуалното състояние.*

В **първа глава**, „***Шинто:* и шаманизмът в развитието на Япония и Корея**“, най-доброто теоретично постижение е в изследването и представяне същността на двете традици­онни ре­лигиозни системи, заедно с техните специфики и особености. Както казва проф.,кард. Дезире Ж.Мерсие – създател на Лувенската неотомистка религиозно-философска школа: «*ДОБРЕ ОБЯСНЯВА ТОЗИ, КОЙТО ДОБРЕ РАЗГРАНИЧАВА ПОНЯТИЯТА»*. Следова­телно, и М. Боеклиева е избрала правилния подход за началото, а и в първата глава. Основните, ключо­вите определения и термини са ясни и точни, въпреки споровете сред специалистите. Подхо­дящ пример,според рецензента е: Дали идеята за: *скрит* ***монотеизъм*** в древна Япония още през 11-12 в.пр.н.е. с концепцията за *абсолютния, непостижимия, скрит Бог* –*ТАЙГЬО­КУ и йерархията, тръгваща надолу през слънчевата богиня Аматарасу до Микадо – импера­­тора и духовете-ками;* еоригинална, или пък е по-късно приспособяване към културата на техно­ло­гично и военно по-развития Запад преди 2-те световни войни, или- дали това не е съвременна версия!? Определенията на дисер­танта са исторически и концеп­туално точни и ясни. Тя тръгва с това, което е *вярна и сигу­рна предпоставка в логическата верига,* т.е. с това*,* коетое признато и приемливо и със си­гурност влияе върху японската иден­тич­ност и култура црез религията *шинто*.Изследвайки *традици­он­ност, еле­мен­ти на анимизъм, оста­тъци от матриархата – върховната богиня Амате­расу, това може в бъдеще да се задълбочи* в посока към разбиране на една йерархича интерпретация като *върховно божество* стер­мина***монолатрия*** или пък в др. версии в понятията на ***хенотеизма***като *предпочитано бо­жество.* В същата **първа глава** се обръща внимание на ролята на традиционните рели­гии в общест­веното развитие. Дава се информация относно основни понятия, свързани с рели­гията в различните ѝ форми и измерения. Добре е описано и историческото развитие на *ШИНТО:* Древен период до приемането на будизма през 538 г.н.е.; *симбиозата* между *шинто* и *буди­зъм*; *будизмът* важен клон от държавната власт по време на периода Едо (1603 - 1868 г. ), когато и неоконфуцианството е превърнато в офици­ална доктрина под влияние на Китай; пови­шаване ролята на *ШИНТО при рестав­рацията Мейджи*/ 1868-1912 г./; следва Тайшьо (1912 - 1926 г.) и първия етап от Шьова- от 1926 –31, а и от 1931 до Втората световна война, когато рели­гията шинто е обвързана с божественият произход на императора и японския народ и с «по­ли­тическата роля на *шинто,* която нараства значително. То е тясно обвързано с национа­лис­тическите движения на имперска Япония….,когато липсва религиона свобода», заклю­чава основатерно авторката/ с. 41/

Точно и ясно е определнието на *ШАМАНИЗМА* въобще и в частнос в Корея: „***Шаманиз­мът*** по своята същност представлява религиозен феномен, кой­то се съсредоточава върху фи­гурата на шамана, за когото се смята, че притежава екстатичен религиозен опит, който позво­лява лекуването на болни, общуването с другия свят и прид­ру­жаването на душите на мърт­вите от този в отвъдния свят. С други думи той се опреде­ля като примитивна религия или само религия, която си служи с магически действия.“ /с.24/. В **трета част на гл.1** в ди­сертацията шаманизмът като главен пласт в корейското общество: Направен е необхо­димият паралел между шаманските традиции в Сибир, Централна Азия и Корея. Авторката достига до извода, че въпреки ивтервенциите и появата на други религии, именно шаманиз­мът остава основна водеща религия и идентификатор за корейската религиозност – *мугьо.* Историята на корейския шаманизъм е разделена и разгледана в 6 периода/ от 37 .пр.н.е. - тук не препо­ръвам на автора да употребява изрази като“XY г.пр.Хр.“,когато става дума за нех­рис­тиянски религии, още повече че европейският и световен календар е светски!/.- през периоди.и на самостоятелно съществуване и чужди окупации, войната на Корейския полу­остров в периода 1950-53 г. и след това в условието на две Кореи с различни политически и иконо­мически, но и все пак исторически свързани религиозни системи и национална идентичност. При пре­минаване към представя­нето на развитието на *шинто:* и шаманизма в отделните периоди от историята на Япония и Корея се посочва основната им роля на гра­дивен пласт на япон­ското и корейско общество, както и силните им позиции като важен конструкт на социалната и културна същност на двата азиатски народа. Точно е определено, че «шаманската тради­ции е матрица, която събира култура, морална същност, нрави, рели­гия, историческа при­надлежност», а това е и «основният елемент, който изгражда нацио­нална и културна при­надрежност и идентичност на корейския народ». /Автреф.с.16/.

**Втора глава** на дисертацията е озаглавена „***Традиционните религиозни вярвания ка­то социо-културна платформа на политическия сблъсък на Корея и Япония в пър­вата половина на ХХ век*“**. Основният проблем, който се разглежда в тази част от работата сесвър­зва с позициите на *шинто:* и шаманизма като национално-културна платформа всблъ­съка между Япония и Корея в началото на ХХ век. Подробно е описана промяната,коя­то нас­тъпва за японската държава, което засилва националистическите настроения.В тези усло­вия *шинто:* е превърнато в инструмент на държавната власт. Вярно е представено как *мей­д­жи-ишин е преход към създаване на държава-нация,…*а Япония започва да чертае национа­лис­тическа линия при условията на държавен контрол и планиране. Следва и разви­тието на *шинто* като доктрина и ритуал/теологично-светогледна и култово-приложна част, на което може да се обърне по-голямо внимание при бъдещо публикуване на дисерта­цията като мо­ног­рфична книга. В главата серазглеждат същ­ността и етапите на развитие на *дър­жав­ното шинто:*. Преминава се къманализиране на колониалната политика на Япония спрямо Корей­с­кия полуостров иролята на *шинто:* в нея като средство за асимилация на ко­рейското насе­ление. Вслед­ст­вие на нала­гането на *шинто:* от японските колониални власти се стига до мо­мента на изкристали­зиране на корейската традиционна култура и съпътстващите я елементи, като средство за отхвър­ляне на чуждото влияние и заявяване на собствена ко­рейска иден­тич­ност. В тези условия шаманизмът е клю­чова черта от характера на корейския народ, ко­ято създава рамките на националното и кул­турно съзнание на корейците в услови­ята на ко­лониална зависимост. В този смисъл в главата се обръща особено внимание на тен­денциите на зараждане на национални настроения сред корейците. Ролята на *шаманизма* в тенденци­ите за национално пробуждане и изграждане на модерна корейска нация има клю­чово зна­чение. То се представя доста точно на основата на: «расова идентиност» и *пан-ази­ати­зъм*; което се следва от по-модерната корейска визия за нация и идентичност /кон­цепци­ята ***минд­жок****.* Разгледани са местни корейски движения като Религия на небесния път, Тед­­жонго и Почонго.Противопоставяйки се на налаганата религия на японските колони­затори – шинто, корейският интелектуален елит развива и идеи на *шаманската космология*. Така по време на национално-освободителните движения и след Втората снетовна война с независимостта се възраждат «етническият национализъм» и «корейският шаманизъм» като негов основен инструмент.

**В трета глава,** озаглавена „**Ролята на *шинто:* в съвременните социо-културни и на­ци­о­нални тенденции в Япония**“, е представено състоянието на *шинто:* от края наВтората све­товна война до наши дни и неговата роля като елемент на културната и наци­онална иден­тичност в съвременна Япония. В първата част от главата се проследява съдба­та на *шинто:* в го­дините на американската окупация на страната ( 1945 – 1952 г. ), като се описват всички вне­­сени реформи, които променят състоянието на *шинто:* от дър­­жавна религия в религия, развиваща се в условията на установена религиозна сво­­бода. Разгледани са тенденциите на зараждане на гражданска религия в следвоенна Япония и нивата на наци­онална и културна идентичност на японското общество с огледна *шинто:* Според рецензента, което не проти­во­­речи на дисертацията, японското обществено мнение се колебае между страха – концеп­цията относно окупаторите «*америко ите/о/ки*»/амери­канските варвари/ и желанието за ре­форми, които да направят Япония държава, корес­понди­раща с развитите страни-побе­дителки. Това предпо­лага и изчистване на *шинто* от национа­лис­тически, милитаристични и реваншистки елементи. През този период отделянето на рели­гията от държавата е колкото полезно за япон­ското об­щес­тво, толкова и показва силата на религи­озните традиции в *шин­то.* Напр. създават се рели­гиозни организации за защита на храмовете, а дори и политическо крило на *шинто*. Във вто­рата част на трета глава се преми­нава към разглеждане на проблема за япон­ската идентич­ност в следокупационна Япония и мястото на религията, в частност *шинто:*. Наред с индустри­али­зацията и модернизацията се наблю­дават нагласи за въз­раждане на *шинто:* и преразг­леж­­дането на концепцията за национална и културна идентичност на японския народ. Заедно с това се разглежда проблемът за социал­ната криза в Япония и активизирането на национа­лиз­ма в края на ХХ век. Главата завършва с анализ на със­то­янието на *шинто:* в условията на XXI век и политиката, която японското правителство води в тази насока. Силно се развива *гражданската религия шинто,*но се появява и религиозно-етнически национализъм/ *Шин-шин-шу-кьо*/.7

**Четвърта глава** е със заглавие **„Шаманизмът в съвременната социо-културна дина­мика на Корейския полуостров“.** В нея се разглежда въпросът за шаманизма като еле­­мент за изграждане на културна и национална идентичност на корейския народ в съвременен контекст. Тъй като в исторически план след края на Корейската война ( 1950 – 1953 г. ) на те­ри­торията на Корейския полуостров се образуват две самостоятелни Ко­рейски държави, гла­вата се разделя на две части, които описват мястото и ролята на шаманската традиция в Ре­пуб­лика Корея и съответно в условията на Корейската На­родно-демократична република. Раз­глежда се темата за корейския национализъм в най-ново време и концепцията за нация, ко­ито се свързват с Корейската война като катализатор за формира­нето на съвременна ко­рейска идентичност – *южнокорейска* или **севернокорейска**. В частта, занимаваща се с Юж­на Корея се обръща внимание на корейския синдром на нацио­центризъм и национали­зъм, който е придружен от ролята на шаманизма в условията на засилена индустриализация и капитализъм. Изработват се концепции за етнически и културен национализъм, в шама­низмът заема ключова роля. Държавната власт в Република Корея лансира шаманизма като емблема на южнокорейската културна и наци­онална идентичност в съвременния период.

Неслучайно в дисертацията се анализират още мястото и ролята на корейската шаман­ска традиция в условията на живот на съвременното *градско* корейско общество. Характери­зира се тенден­цията на зараждащ се *неошаманизъм* и *кибершаманизъм*. В разделя, разглеж­дащ състоя­нието на шаманизма в КНДР се обръща внимание на спецификите на северноко­рейс­ката държава и концепцията за нация, която тя изгражда на база митологичния произход на ко­рей­ския народ. Употребата на шамански елементи, които главно се свързват с фигурата на Тангун като родоначалник на корейския народ е основен мотив в изграждането на почит към държавната власт в страната. По този начин се реализира концепцията за етническата и на­ционална идентичност на севернокорейския народ. Проявата на шаманизма в условията на КНДР се открива в последователите на корейското религиозно учение *Чондогьо*, което има

специални позиции в обществения и политически живот в страната. Прави добро професио­нално впечатление и познаването на основни автори като Мирча Елиаде, напр.с неговата кон­цепция за axis mundi и идеята за това, че всеки народ **центрира светогледа си /***не света***/ около рели­ги­озните си вярвания*.*** Точно е и определението на авторката за севернокорейс­ката концепция за «корейски национализъм» при «паралелно развитие на двете Кореи». Но докато в Ю.Корея *шаманизмът* е *емблема* на религиозната идентичност и има *културен на­циона­лизъм*, то в Сев.Корея практику­ването на шаманизма е забранено и заменено с етни­чес­ки национализъм и силна връзка на шамансгките идеи с държавата при култ към олицет­во­ре­нието на властта /вж.сс.296-299/. Трудно може да се каже по-точно от д-р Мария Боек­лиева: «Разривът на китайско-съветските отношения променят коренно политическата ситуа­ция, което кара Северна Корея да изгради собствена идеологическа рамка, която се реали­зира въз основа на идеологията *Чучхе*, обхващаща всички сфери на живот в страната. *Чучхе* изгражда стриктен вид национализъм, който се базира на култа към личността в лицето на северноко-рейс­кия лидер. Това позволява преплитането на идеите на социализма с корейс­ката традици­онна култура, която е превърната в елемент от…държавна идеология, която цели изграж­дането на чувство за културна и национална идентичност на севернокорейците» /с.302/.

***В заключението*** на дисертацията авторът излага постигнатите резултати от изслед­ва­­нето и доказва поставената теза, че **традиционните религии *шинто:* и шама­низмът игра­ят важна роля като съществен елемент в процеса на изграждане на кон­цепцията за мо­дерна японската и корейска нация и формират представите за кул­турна и национална идентичност на японци и корейци** в историческата рамка отначалото на ХХ век до наши дни. *Шинто:* и *шаманизмът* задават моралните вярвания, поведенческите норми и нагласи на японското и на корейското общество, които дават смисъл и ориентир в колективното съз­нание на двата народа. Очертават се рамките на социалната структура, моделът на мислене, културните специфики и ценности, които -взети заедно- формират нужния комплекс за за­раж­­­дане на чувство за принадлежност. В този смисъл *шинто:* изгражда мирогледа на япон­с­кия народ и чертае градивните стълбове на японското национално и културно съз­нание, а соци­алният конформизъм, продиктуван от много фактори, създава предпоставки за раз­витие на национа­лизъм и национална идентичност сред японците. *Шаманизмът,* от др. страна, изиг­рава ро­лята на конструкт на корейската народопсихология, в която се съдържат необхо­дими­те еле­менти за формирането на корейската концепция за идентичност. Шаманс­ката традиция се явява централен мотив в социалната, културна и религиозна организация на корейското об­щество и представлява ядро на корейската етническа и културна природа. Шаманизмът изг­ражда визията на корейците за произход и принадлежност, а в съвременен контекст е пре­върнат в инструмент на държавната политика и целите ѝ за осъществяване на кул­­ту­рен наци­онализъм. Авторката точно казва, че «Ядрото на дисертационния труд постави въпроса за зараждането и развитието на концепциите за културна и национална идентичност на японс­кия и корейския народ, реализирани чрез механизмите на традиционни религии *шинто:* и шаманизма.»/с. 305/. Вярно отразяват действитерността и изводите,че «тенденци­ите на акти­визиране на национализма в днешна Япония са вследствие на зародилата се социална криза сред японците, които все повече разпознават *шинто:* като стерилен елемент от японската култура», но държавната политика на управляващите в Япония днес е с «тен­ден­ции на акти­визиране на национализма» ,като чрез образованието и културната дейност връща японците към патриотизма и идентифицирането с *шинто:* като изконен елемент от японската национална и културна същност»/ с.307/. Точни са и изводите за шаманизма като част от «културен нацио­на­лизъм» в Ю.Корея, докато в Сев.Корея шаманизмът се трансфо­рмира с тоталитарни мето­ди в етноцентризъм, лоялност към държавното тяло и следване на Поли­ти­чески шаманизъм.

Важен принос е показване на взамодействието на *будизъм и шинтоизъм, шинто и шама­низъм* и общата им роля в различни страни и региони за национална консолидация, културна иден­тич­­ност и самосъзнание на личността; връзката им с държавата, културата, политиката, обра­зова­нието и светогледа. Би могла да се развие и концепцията за подпъхване на древната монола­трия и дори на политеистичния хенотеизъм под монотеизма на западните общества. Но за това авторката може успешно и още по-аргувентирано да пише и в бъдеще!

*Речниците* на понятията /свързани с темата/ в японския и корейския езици са необхо­дими и полезни, но не ги разглеждам като дисертационен, а като образователен принос. Те и съпътсващите истори­чески документи би следвало да бъдат публикувани в бъдещата книга на Мария Боеклиева по тема­та, което издание убедено препоръчвам*. Също и’ препоръчвам в книгата си да наб­легне по­вече на същността,* ***светогледните идеи, космологията и практиките на шинто и шаманизма*.** Поздравявам за показания резул­тат катедрата и нучния р-л проф.дфн Нако Стефанов, но **особено много докторанта**, тъй като това е професионална **аторска разработка** с определени приноси към изследването на култу­рата и религията на 2 ключови страни в Далечния Изток, а и на по-големи региони в Азия и в света. Дисертацията е на необходимото теоретично ниво за присъждане на докторска степен.

**Приемам приносните моменти на авторката като адекватна самооценка на дисер­та­ционния труд.** **Убедено гласувам с ДА за ПРИСЪЖДАНЕ на общообра­зова­тел­ната и научна степен ДОКТОР на МАРИЯ СТЕФАНОВА БОЕКЛИЕВА по** професионално нап­равление 2.1. Филология (Странознание на Източна Азия).

24 феврури, 2020 г. Рецензент:

Професор, д.н. и д-р по философия:

*Стефан Н.Пенов.*